Guardians of the Galaxy Vol. 3

**Guardians of the Galaxy Vol. 3** (tyylitelty **Guardians of the Galaxy Volume 3**) on vuonna 2023 ensi-iltansa saanut yhdysvaltalainen Marvel Comicsin luomaan supersankariryhmään Galaksin Vartijat perustuva avaruusooppera ja supersankarielokuva. Se on jatkoa elokuville *[[Guardians of the Galaxy]]* (2014) ja *[[Guardians of the Galaxy Vol. 2]]* (2017), Marvel Cinematic Universen (MCU) 32. elokuva sekä viidenneen vaiheen toinen elokuva. Elokuvan ohjasi ja käsikirjoitti James Gunn, ja sen pääosissa ovat Chris Pratt, Zoë Saldaña, Dave Bautista, Karen Gillan, Pom Klementieff, Vin Diesel, Bradley Cooper, Sean Gunn, Chukwudi Iwuji, Will Poulter, Elizabeth Debicki, Maria Bakalova ja Sylvester Stallone. Elokuvassa Galaksin Vartijat päätyvät suojelemaan Rocketia tämän luojalta, Suurelta Kehittäjältä.

Gunn, joka ohjasi ja käsikirjoitti kaksi ensimmäistä elokuvaa, kertoi marraskuussa 2014, että hänellä oli ideoita kolmannelle elokuvalle ja kertoi huhtikuussa 2017 palaavansa ohjaajaksi ja käsikirjoittajaksi. Disney ja Marvel kuitenkin lopettivat yhteistyön Gunnin kanssa, löydettyään hänen vanhoja kiistanalaisia Twitter-kommenttejaan. Elokuvan tuotannon aikataulua siirrettiin myöhemmäksi ja alettiin etsiä uutta ohjaajaa. Gunnin käsikirjoitusta päätettiin silti käyttää elokuvassa. Maaliskuussa 2019 Disney perui päätöksensä ja palkkasi Gunnin uudelleen ohjaajaksi. Tuotannon odotettiin alkavan vasta, kun Gunn saisi työnsä DC Filmsin elokuvan *[[The Suicide Squad: Suicide Mission]]* (2021) ja sen spin-off -televisiosarjan *[[Peacemaker (televisiosarja)|Peacemaker]]* (2022–) parissa valmiiksi. Kuvaukset alkoivat Atlantassa marraskuussa 2021 ja päättyivät toukokuussa 2022. 

*Guardians of the Galaxy Vol. 3* sai maailmanensi-iltansa Pariisin Disneylandissä 22. huhtikuuta 2023. Elokuvateattereihin se ilmestyi Suomessa 3. toukokuuta 2023 ja Yhdysvalloissa 5. toukokuuta 2023. Elokuva oli sekä kriittinen että taloudellinen menestys, monien pitäessä tyydyttävänä päätösosana trilogialle. Elokuva tuotti yli 844 miljoonaa dollaria.

## Juoni
Ollessaan vielä pesukarhuvauva, Rocket joutui Suuren Kehittäjän koe-eläimeksi. Suuri Kehittäjä oli luonut Maan kaltaisen planeetan, Vastamaan, ja aikoi täyttää sen antromorfisiksi muokatuilla Maan eläimillä luodakseen täydellisen yhteiskunnan. Rocket ystävystyi oman ryhmänsä kolmen koe-eläinten kanssa: Laila-saukon, Hampi-mursun ja Lattia-kanin kanssa. Mutta vaikka Rocket löysi ratkaisun muissa koe-eläimissä olevien virheiden ratkaisemiseen, Suuri Kehittäjä ei aikonut hyväksyä häntä osaksi yhteiskuntaansa, vaan päätti tuhota heidät ja käyttää Rocketin aivoja uudempien koe-eläintensä parantelemiseksi varten. Rocket ja muut yrittivät paeta, mutta Suuri Kehittäjä ampui Lailan. Rocket raapii ja puraisee nahan pois Suuren Kehittäjän kasvoilta, mutta Hampi ja Lattia saivat surmansa tulitaistelussa, jolloin Rocket pakeni yksin.

Nykyhetkessä, Galaksin Vartijat ovat perustaneet itselleen vakituisen tukikohdan Knowhereen. Eräänä yönä, Adam Warlock, suvereenien ylipapitar Ayeshan luomus, hyökkää kostaakseen sen, että Vartijat olivat aiemmin varastaneet heidän omaisuuttaan. Vartijat jäävät aluksi alakynteen ja Adam haavoittaa vakavasti Rocketia, mutta hän joutuu perääntymään Nebulan haavoitettua häntä. Vartijat eivät pysty auttamaan Rocketia, koska löytävät hänestä Suuren Kehittäjän johtaman OrgoCorp-yhtiön valmistaman tappokytkimen. Quill, Drax Tuhoaja, Nebula, Mantis ja Groot päättävät lähteä avaruusaluksellaan, *Bowiella*, OrgoCorpin päämajaan, Orgosphereen, etsimään keinoa tappokytkimen deaktivoimiseksi, Kraglin Obfonterin ja Avaruuskoira Cosmon jäädessä huolehtimaan Knowherestä.

Ravagerit, mukanaan Gamoran variantti, auttavat heitä soluttautumaan Orgosphereen. He löytävät Rocketin tiedoston, mutta huomaavat, että tappokytkimen deaktivoimiseen tarvittava koodi on poistettu. Vartijoille kuitenkin paljastuu, että tieto on ladattu yhden Suuren Kehittäjän apurin, Theelin, päässä olevan muistiyksikköön, ja he päättävät Gamoran vastusteluista huolimatta matkustaa Vastamaahan etsimään Theeliä. Suuri Kehittäjä, joka oli vastuussa myös suvereenien rodun ja kotiplaneetan luomisesta, lähettää Ayeshan ja Adamin heidän peräänsä, uhaten tuhota heidän koko rotunsa ja planeettansa, jos he epäonnistuvat.

Vastamaassa, Vartijat saavat apua lepakkomaisten olentojen perheeltä, ja jäljittävät Theelin Suuren Kehittäjän pyramidin muotoiseen tukikohtaan, Arête-laboratorioihin. Drax, Mantis ja Gamora jäävät huolehtimaan Rocketista, Quillin ja Grootin mennessä sisään tukikohtaan, portinvartijoiden pakottaessa Nebulan odottamaan ulkopuolella. Drax lähtee vastahakoinen Mantis mukanaan auttamaan Quillin ryhmää, mutta heidän lähdettyään, Adam ja Suuri Kehittäjän lähettämä Soturisika yrittävät siepata Rocketin. Mutta Soturisian haavoittaessa Blurpia, jonka Adam oli ottanut lemmikikseen teloittamaltaan ravageriltä, vihainen Adam surmaa Soturisian.

Kohdatessaan Suuren Kehittäjän, Quill huomauttaa Vastamaan olevan yhtä epätäydellinen kuin muutkin yhteiskunnat, jolloin asiasta tietoinen Suuri Kehittäjä alkaa nostaa avaruusalukseksi paljastunutta Arêtea yläilmoihin ja tuhota Vastamaata. Ayesha jää tuhon keskelle, eikä Adam ehdi pelastaa häntä. Aluksen saavuttaessa kiertoradan, Quill ja Groot pakenevat Theel mukanaan, kun taas Nebula, Mantis ja Drax tunkeutuvat aluksen sisään. Quillin ryhmä palaa *Bowielle* ja yrittää parantaa Rocketin, jonka sydän pysähtyy. Rocket tapaa kuolemanrajakokemuksen kautta jälleen Lailan, Hampin ja Lattian, mutta nämä kertovat Rocketille ettei hänen aikansa ole vielä tullut, minkä jälkeen hän tulee tajuihinsa.

Mantis, Nebula ja Drax löytävät satoja Suuren Kehittäjän luomia tähtilapsia ja muutaman vangitun abiliskin. Mantis kesyttää abiliskit voimillaan ja he taistelevat tiensä läpi Suuren Kehittäjän armeijan. Kraglin ja Cosmo tuovat Knowheren mukanaan paikalle, ja Cosmon pitäessä psykokineettisesti Arêtea ja Knowherea kiinni toisissaan, Vartijat auttavat tähtilapsia evakuoitumaan. Rocket vapauttaa myös Maasta tuodut koe-eläimet, mukaan lukien joukon pesukarhuvauvoja, ja alkaa itsekin hyväksyä olevansa pesukarhu. Suuri Kehittäjä yrittää vielä kerran napata Rocketin, mutta Vartijat päihittävät hänet ja vievät mukanaan pois aluksesta. Quill melkein kuolee yrittäessään päästä takaisin Knowhereen, mutta Vartijoiden puolelle kääntynyt Adam pelastaa hänet.

Quill päättää palata Maahan yhä elossa olevan isoisänsä, Jason Quillin, luokse, ja nimittää Rocketin Vartijoiden uudeksi kapteeniksi. Mantis päättää lähteä abiliskien kanssa selvittämään mitä haluaa elämällään tehdä. Gamoran palatessa ravagereiden luokse, Nebula ja Drax päättävät jäädä Knowhereen huolehtimaan tähtilapsista. Lopputekstien välissä näytetyssä kohtauksessa, uudet Vartijat, joihin kuuluvat Rocketin, Kraglinin, Cosmon sekä aikuiseksi varttuneen Grootin lisäksi Adam, Blurp ja tähtilapsi nimeltä Phyla, ovat suorittamassa tehtävää planeetta Krylorilla. Lopputekstien jälkeen näytetyssä kohtauksessa, Quill syö aamiaista isoisänsä kanssa, ja he harmittelevat naapuriensa käytöstä.

## Näyttelijät

## Tuotanto
### Kehitys
#### Alustava työ
Marraskuussa 2014 James Gunn ilmoitti, että hän oli ensimmäistä elokuvaa työstäessään keksinyt *[[Guardians of the Galaxy Vol. 2]]*:n ”perustarinan” lisäksi jo ideoita kolmannellekin elokuvalle. Hän oli kuitenkin kesäkuussa 2015 vielä epävarma siitä tulisiko osallistumaan kolmannen *Guardians*-elokuvan toteuttamiseen, sanoen sen riippuen siltä miltä hänestä tuntuisi *Vol. 2*:n jälkeen. Huhtikuussa 2016 Marvel Studiosin johtaja ja tuottaja Kevin Feige sanoi, että kolmas *Guardians*-elokuva oli ”varmasti” suunnitteilla osaksi Marvel Cinematic Universea (MCU) vuodelle ”2020 ja jälkeen”. Maaliskuussa 2017 Gunn ilmoitti, että kolmas elokuva tulisi ”varmasti. Yritämme keksiä sitä, ” lisäten, ”*Guardians of the Galaxy Vol. 3*:lle ei ole erityisiä suunnitelmia. Mutta tiedämme, että ellei jokin mene pieleen—mikä on aina mahdollista, ei voi tietää—luulen, että Marvel haluaisi tehdä vielä yhden elokuvan.” Hän toisti myös, ettei ollut päättänyt ohjaisiko elokuvan, ja aikoi selvittää osallistumisensa lisäksi myös seuraavan projektinsa ”seuraavien viikkojen aikana.” Osa Gunnin vastahakoisuudesta johtui haluttomuudesta työskennellä ilman Michael Rookeria, joka näytteli kahdessa ensimmäisessä elokuvassa Yondu Udontaa ja kuoli *Vol. 2*:ssa.

Seuraavan kuukauden aikana Gunn julkisti, että palaisi *Guardians of the Galaxy Vol. 3*:n ohjaajaksi ja käsikirjoittajaksi. Hän sanoi elokuvan tulevan sijoittumaan *in* ja *n* jälkeen ja ”veisi päätökseen tämän Galaksin Vartijoiden version tarinan ja auttaisi sinkoamaan sekä vanhat että uudet Marvel-hahmot seuraaviin kymmeneen vuoteen ja kauemmas.” Hän tunsi myös, että kolme *Guardians*-elokuvaa ”toimisivat yhdessä kokonaisuutena,” kertoen yhden tarinan, sanoen, ”Yritän nivota yhteen kolmatta elokuvaa varten paljon asioita [kahdesta ensimmäisestä elokuvasta]. Saamme paljon vastauksia moniin eri asioihin”. Gunn suunnitteli työskentelevänsä Marvelin kanssa myös tulevaisuudessa, ”Marvelin kosmisen universumin” toteuttamisessa. Hän aikoi aloittaa työnsä *Vol. 3*:n parissa pian sen jälkeen, kun hänen työnsä *Infinity Warin* vastaavana tuottajana ja konsulttina olisi tehty. Gunn anoi kolmanteen elokuvaan palaamisesta, ”En sanoisi kyllä, ellei minulla olisi juurikin selkeää ajatusta siitä minne olisimme menossa ja mitä aikoisimme tehdä. En ole sellainen tyyppi, joka vain tekee sen ilman minkäänlaista visiota.”

Sisällytettyään Adam Warlockin *Vol. 2*:n käsikirjoitusluonnostelmaan, Gunn ja Feige huomauttivat hahmon tärkeyden MCU:n kosmiseen puoleen ja vihjaili, että hän esiintyisi *Vol. 3*:ssa. Toukokuussa 2017, *Vol. 2*:n julkaisun jälkeen, Gunn sanoi, että loisi kolmannen elokuvan ”seuraavien kolmen vuoden aikana”, ja vahvisti, että Pom Klementieff palaisi Mantiksen rooliin. Hän aikoi myös pyytää Elizabeth Debickiä palaamaan Ayeshan rooliin. Kesäkuun aikana Gunn oli saanut kolmannen elokuvan ensimmäisen käsikirjoitusluonnostelman valmiiksi ja harkitsi muuttavansa osaa hahmotiedoista, jotka oli mainittu ensimmäisen elokuvan kohtauksessa, kun Nova-joukot ottivat pidätyskuvia Vartijoista. Helmikuussa 2018 Gunn suunnitteli tapaavansa Mark Hamillin kanssa ja neuvottelevansa tälle roolin elokuvaan. Huhtikuussa Chris Prattin suunnittelevan palaavan Peter Quillin / Tähtilordin rooliin, ja seuraavan kuukauden aikana Dave Bautista vahvisti palaavansa Drax Tuhoajan rooliin. Gunn luovutti Marvelille kesäkuun lopussa, juuri ennen elokuvan esituotannon suunniteltua aloittamista, ensimmäinen luonnostelman käsikirjoituksesta.

#### James Gunnin erottaminen
20. heinäkuuta 2018 Disney ja Marvel erottivat Gunnin konservatiivisten kommentoijien löydettyä hänen vanhoja Twitter-kommenttejaan, joissa puhuttiin raiskauksista ja pedofiliasta. Walt Disney Studiosin puheenjohtaja Alan Horn totesi, ”Hyökkäävä asenne ja puheet, joita löysimme Jamesin Twitter-syötteestä, ovat kestämättömiä eivätkä sovi yhteen studiomme arvojen kanssa, joten olemme katkaisseet liikesuhteemme hänen kanssaan.” Vaikka The Walt Disney Companyn senaikainen toimitusjohtaja Bob Iger ei osallistunut päätökseen erottaa Gunn, hän tuki Marvelin ja Walt Disney Studiosin johtajien ”yksimielistä päätöstä”. Vastauksena tähän, Gunn totesi uusissa Twitter-julkaisuissaan, että aloitettuaan uransa, hän oli ”tehnyt elokuvia ja vitsaillut aiheista, jotka olivat törkeitä ja kiellettyjä”, mutta tunsi, että oli ”kehittynyt ihmisenä, kuten myös työni ja huumorintajuni.” Hän jatkoi "En yritä sanoa olevani parempi, mutta olen hyvin erilainen ihminen kuin muutama vuosi sitten ja tänään yritän juurtaa työni enemmän rakkauteen ja yhteyteen ja vähemmän vihaan. Päivät, joina sanoin jotain vain siksi, että se on järkyttävää ja yritykseni saada ihmiset reagoimaan, on ohitse.” Erillisessä lausunnossa Gunn sanoi, että sen aikaiset twiittaukset olivat ”täysin epäonnistuneita ja epäonnistunut yritys olla provosoiva”, lisäten ”Ymmärrän ja hyväksyn tänään tehdyt liike-elämän päätökset. Näiden monien vuosien jälkeen otan täyden vastuun tavasta, jolla suoritin itseni.”

Monet *Guardians*-näyttelijät reagoivat Gunnin erottamiseen puolustamalla tätä Twitterissä. Rooker päätti jopa poistaa Twitter-tilinsä Twitter, kun taas fanit alkoivat kerätä allekirjoituksia vetoomukseen, jossa pyydettiin palauttamaan Gunn ohjaajaksi ja joka keräsi yli 300 000 allekirjoitusta. Gunnin erottaminen herätti huomiota myös muiden Hollywood-persoonien keskuudessa, kuten Selma Blairin ja koomikko Bobcat Goldthwaitin, ja sai ihmisiä ilmaisemaan julkisen mielipiteensä asiasta ja kuinka se vaikuttaisi Hollywoodiin, kuten Kareem Abdul-Jabbarin, sekä lehdet ja uutisjärjestöt kuten *[[The Hollywood Reporter]]*, *[[Variety]]*, *Deadline Hollywood*, ja *[[Forbes]]*. 30. heinäkuuta *Guardians of the Galaxy* -elokuvien näyttelijät Pratt, Zoë Saldaña, Bautista, Bradley Cooper, Vin Diesel, Sean Gunn, Klementieff, Rooker ja Karen Gillan, ilmaisivat tukensa Gunnille, sanomalla ”Tuemme James Gunnia täysin. Olemme järkyttyneitä näistä äkillisistä potkuista viime viikolla ja odotimme tarkoituksella nämä kymmenen päivää voidaksemme ajatella, rukoilla, kuunnella ja keskustella tästä asiasta. Sillä aikaa olemme rohkaistuneet niiden fanien ja niiden mediahenkilöiden tuesta, jotka toivovat näkevänsä Gunnin palautettavan *Volume 3*:n ohjaajaksi, ja lannistuneet siitä miten helposti, jotkut uskovat monia omituisia salaliittoteorioita hänestä.” Huolimatta tästä ja Gunnin saamasta merkittävästä ”äänekkäästä tuesta”, *Variety* raportoi, ettei Disney aikonut palkata häntä uudelleen, pitäen hänen kommenttejaan ”sopimattomina #MeToo-aikakaudella eivätkä sovi yhteen Disneyn perheystävällisen imagon kanssa.” *Variety* jatkoi, että huolimatta huhuista, että joku muista Marvel-ohjaajista kuten Jon Favreau, Taika Waititi tai Anthony ja Joe Russo saattaisivat korvata Gunnin, Marvel ei ollut vielä tavannut ketään muuta ohjaajaa ja aikoi todennäköisesti palkata jonkun uuden. Elokuun alussa Bautista sanoi, että esiintyisi sopimuksensa vaatimusten mukaisesti elokuvassa niin kauan kuin Marvel aikoisi käyttää Gunnin käsikirjoitusta.

Disney ja Marvel halusivat yhä ”edetä nopeasti” elokuvan kanssa, ja vahvistivat pian käyttävänsä Gunnin käsikirjoitusta elokuvassa. Tämä sekä se, ettei Gunn rikkonut sopimusta twiittauksillaan, koska ne oli kirjoitettu vuosia ennen ohjaussopimuksen allekirjoittamista, johtivat ”monimutkaisiin neuvotteluihin” Gunnin ja Disneyn välille hänen erottamisestaan. Gunnin odotettiin saavan lisämaksuna 7–10 miljoonaa dollaria, ja neuvotteluissa toivottiin, että Gunn voisi olla mukana vielä jollain tavalla, ”vaikka se tarkoitti toisen Marvel-elokuvan kehittämistä ja ohjaamista”. Gunn olisi käsittelyn jälkeen vapaa siirtymään muihin projekteihin, muiden merkittävien studioiden ollessa kiinnostuneina hänen palkkaamisestaan., mukaan lukien Warner Bros. ja DC Films sekä heidän kilpaileva supersankarielokuvasarjansa. Tänä aikana Marvel Studiosin johtajat aloittivat elokuvan näyttelijöiden ideoimana ”takakanavakeskustelut” Disneyn kanssa löytääkseen keinon saada Gunnin palaamaan elokuvan pariin jollain tavalla. Elokuun aikana Gunnin kykytoimisto yritti suostutella Hornin antamaan hänelle uuden mahdollisuuden. Vaikka tapaaminen saatiin hoidettua ”rauhallisesti ja ammattimaisesti”, Horn otti tapaamisen pelkkänä kohteliaisuutena ja vahvisti Disneyn pysyvän siinä päätöksessä, ettei Gunnia aiota palkata uudelleen.

Myöhemmin elokuussa pieni ryhmä, joka valmisteli esituotantoa, irtisanottiin, koska Marvel ja Disney päättivät siirtää projektia, kunnes löytäisivät uuden ohjaajan Gunnin tilalle. Esituotannon oli alun perin tarkoitus alkaa vuoden 2018 lopussa ja kuvausten tammi-helmikuussa 2019. Bautista oli kuitenkin epävarma siitä palaisiko elokuvaan, koska ei tiennyt halusiko työskennellä enää Disneylle Gunnin erottamisen jälkeen. Syyskuun lopussa James Gunnin veli Sean, joka näytteli Kragliniä ja vastasi Rocketin liikkeenkaappausnäyttelemisestä edellisissä *Guardians*-elokuvissa, toisti, että Disney aikoi yhä toteuttaa elokuvan Jamesin käsikirjoituksella, mutta ei ollut paljastanut näyttelijöille milloin tuotanto jatkuisi. Sean lisäsi valmistautuneensa palaamaan rooliinsa kolmannessa elokuvassa ennen veljensä erottamista. Kuun lopussa Cooperilta kysyttiin oliko hän harkinnut ensiohjauksensa, *[[A Star Is Born (vuoden 2018 elokuva)|A Star Is Bornin]]*, menestyksen johdosta *Vol. 3*:n ohjaamista, mutta hän sanoi, ”ettei voisi koskaan kuvitella” itseään ohjaamassa elokuvaa, jota ei käsikirjoittanut. Lokakuussa James Gunnin eroaminen oli viimeistelty ja hän asettui ehdolle Warner Bros.:in ja DC:n elokuvan *[[The Suicide Squad: Suicide Mission]]* (2021) ohjaajaksi.

#### James Gunnin uudelleenpalkkaaminen ja työn jatkuminen
Päivä sen jälkeen, kun Gunn oli palkattu *The Suicide Squad: Suicide Missionin* ohjaajaksi lokakuussa 2018, Horn otti häneen yhteyttä ja ilmoitti Gunnin voivan palata *Vol. 3*:n ohjaajaksi. Studioiden ja Gunnin välillä käytiin lisätapaamisia ja Horn muutti mielensä Gunnin erottamisesta, oltuaan vaikuttunut tämän tavasta käsitellä tilanneeta. Gunn keskusteli Feigen kanssa, ja he päättivät, että elokuvan kehitystyö oli olevan keskeytetty helmikuuhun asti, kunnes Gunn viimeistelisi työnsä *The Suicide Squad: Suicide Missionin* parissa. Joulukuussa *[[Ant-Man]]in* (2015) käsikirjoittamiseen osallistunut Adam McKay ilmoitti, että oli yhä halukas työskentelemään Marvel Studiosin kanssa ja osallistunut keskusteluihin Feigen kanssa ryhtymisestä *Vol. 3*:n uudeksi ohjaajaksi. Vuoden 2019 alussa Feige ja Pratt vahvistivat Marvelin aikovan yhä toteuttaa elokuvan. Maaliskuussa 2019 Disney ja Marvel Studios paljastivat palkanneensa Gunn uudelleen elokuvan ohjaajaksi, päätös, joka oli tehty hiljaa kuukausia sitten studioiden ja Gunnin välisessä tapaamisessa. Horn oli vaikuttunut Gunnin vastauksesta tilanteeseen ja muutti lopulta mielensä Gunnin erottamisesta. *Deadline Hollywood* totesi, että ”Marvel Studios ei ollut edes tavannut ja harkinnut ketään muuta ohjaajaa” elokuvalle. Huhtikuun lopussa *Guardians*-elokuvien viiden päänäyttelijän—Prattin, Saldañan, Bautistan, Dieselin ja Cooperin—vahvistettiin palaavan jatko-osaan ja kuvausten vahvistettiin alkavan vuoden 2020 aikana.

Keskustellessaan potkuistaan ja uudelleenpalkkaamisestaan toukokuussa 2019, Gunn totesi, että oli surullista jättää kaikki elokuvan elementit potkujen jälkeen, merkittävimpänä erityisesti Rocketin hahmo. Gunn kuvaili itseään samanlaiseksi hahmon kanssa ja sanoi, että *Vol. 3* veisi loppuun hahmolle ensimmäisessä kahdessa elokuvassa alkaneen sekä *Infinity Warissa* ja *Endgamessä* jatketun tarina-arkin. Saman kuukauden aikana Gillan vahvisti palaavansa jatko-osaan ja oli innoissaan Gunnin palaamisesta ohjaajaksi. Kesäkuussa Saldañalta kysyttiin hänen roolistaan elokuvassa, koska alkuperäinen versio hänen hahmostaan Gamorasta kuoli *Infinity Warissa* ja *Endgamessä* saapui nykyhetkeen vaihtoehtoisen aikajatkumon nuorempi versio. Saldaña sanoi, että Gamoran kohtalo riippuisi suunnitelmista, jotka Marvelilla ja Gunnilla oli *Vol. 3*:n varalle, mutta hän sanoi pitävänsä ajatuksesta Gamorana sekä Galaksin Vartijoihin liittyneenä että ”galaksin kuolettavimpana naisena”, joksi häntä oli kerran sanottu. Gunn kertoi lokakuussa, ettei ollut pettynyt Marvelin päätökseen tappaa Gamora *Infinity Warissa* ja että oli keskustellut tarinasta Marvelin kanssa etukäteen. *Infinity Warin* ja *Endgamen* käsikirjoittajien, Christopher Markusin ja Stephen McFeelyn, mukaan Gamora tuotiin *Endgamessä* takaisin juuri siksi, että Gunn voisi käyttää häntä *Vol. 3*:ssa. Huhtikuussa 2020, Gunn sanoi, ettei koronaviruspandemia vaikuta elokuvan kehitystyön etenemiseen. Seuraavan kuukauden aikana hän sanoi elokuvan tulevan ilmestymään ”pian vuoden 2021 jälkeen”.

Syyskuussa Gunn sanoi aloittavansa työstämisen vuonna 2021, kun saa valmiiksi työnsä *The Suicide Squad: Suicide Missionin* ja sen spin-off -sarjan *[[Peacemaker (televisiosarja)|Peacemaker]]* (2022–) parissa. Hän vahvisti marraskuussa että *Vol. 3*:n käsikirjoitus oli valmis, ja tehneensä vain hyvin pieniä muutoksia tuotannon viivästymisen aikana. Kuvaukset tulevat alkamaan vuoden 2021 lopulla. Joulukuussa 2020, Disneyn Investor Day -tapahtumassa, ilmoitettiin, että elokuva saisi ensi-iltansa vuonna 2023. Sitä ennen päätettiin julkaista Disney+:aan televisiospesiaali *[[The Guardians of the Galaxy Holiday Special]]* (2022).

### Esituotanto
Esituotantotyön visuaalinen osuus alkoi huhtikuussa 2021. Toukokuussa 2021 Marvel paljasti elokuvan ensi-iltapäivämääräksi: 5. toukokuuta 2023. Myöhemmin saman kuukauden aikana Gunn sanoi *Vol. 3*:n sijoittuvan *in* (2022), jossa useat *Guardians*-hahmot esiintyvät, tapahtumien jälkeen. Gunn aloitti kuvakäsikirjoitusversion työstämisen kesäkuussa, ja kuvausten paljastettiin alkavan marraskuussa 2021. Bautista sanoi, ettei ollut vielä lukenut *Vol. 3*:n käsikirjoitusta, eikä ollut varma oliko sitä muutettu tuotantoviivästymisien aikana. Seuraavan kuukauden aikana Gillan sanoi, että hän ja Klementieff olivat lukeneet käsikirjoituksen ja pitäneet sitä uskomattomana, nerokkaana, tunteellisena ja hauskana. Hänen mielestään se oli myös Gunnin ”mahtavin” Galaksin Vartijoihin liittyvä työ tähän mennessä. Gunn sanoi käsikirjoituksen pysyneen samanlaisena viimeiset kolme vuotta, mutta oli hieman ”leikitellyt sen yksityiskohdilla” vuosien aikana. Hän oli kuukauden lopulla työstämässä uutta luonnosta. Elokuussa Gunn ja Marvel Studios alkoivat etsiä näyttelijää Adam Warlockille. Harkittujen näyttelijöiden joukossa ovat Will Poulter, George MacKay ja Regé-Jean Page. Syyskuussa Gillan tarkensi positiivisia kommenttejaan käsikirjoituksesta, sanoen elokuvan tutkivan edellisten *Guardians*-elokuvien hahmoja entistä syvällisemmin, kun taas Seth Green, Howard Ankan ääninäyttelijä MCU:ssa sanoi elokuvaa Gamoran ja Nebulan tarinaksi. Hän ei kuitenkaan tiennyt siihen aikaan, että esiintyisi Howard elokuvassa. Lokakuussa Poulter valittiin Adam Warlockin näyttelijäksi.

### Kuvaukset
Kuvausten alkoivat Atlantassa 8. marraskuuta 2021. *Vol. 2*:n kuvaajana toiminut Henry Braham palasi *Vol. 3*:n kuvaajaksi. Kuvausten suunniteltiin aiemmin alkavan helmikuussa 2019 ennen Gunnin väliaikaista erottamista, ja sitten 1. helmikuuta 2021, ennen kuin Gunn alkoi työstää *Peacemakeriä*. Kuvaukset tulevat ennen vuoden 2021 loppua sijoittumaan myös Lontooseen. Kuvausten alussa Gunn julkaisi kuvan elokuvan päänäyttelijöistä, paljastaen samalla *Peacemakerissä* näytelleen Chukwudi Iwujin olevan myös mukana elokuvassa. Iwujin koekuvaus elokuvaa varten oli samaan aikaan *Peacemakerin* kuvausten kanssa. Vastineeksi Marvel antoi Gunnin käyttää *Vol. 3*:n kuvausaluetta toteuttamaan Ezra Millerin cameon Barry Allenina / Salamana *Peacemakerin* ensimmäisen tuotantokauden päätösjaksoon. Lisäksi Sylvester Stallone paljasti palaavansa Stakar Ogordin rooliin.

Tuotantosuunnittelija Beth Mickle sanoi Gunnin käyttävän pääasiassa fyysisiä efektejä *Vol. 3*:n toteuttamiseen, Gunnin tehtyä aiemmin samoin *The Suicide Squadin* kuvauksissa. Osa elokuvasta aiottiin kuvata Industrial Light & Magicin StageCraft-virtuaalituotantoteknologialla, joka kehitettiin *[[Tähtien sota]]an* sijoittuvaa Disney+-sarjaa *[[The Mandalorian]]ia* varteen. Mutta lokakuussa Gunn ilmoitti, ettei teknologian käyttö ollut mahdollista, sillä kuvausalueet olivat liian suuret siihen, jopa suuremmat kuin *The Suicide Squadin* setit. Judianna Makovsky toimii elokuvan pukusuunnittelijana. *Vol. 3*:n päänänyttelijöitä ja kuvausalueita käytettiin myös *The Guardians of the Galaxy Holiday Specialin* kuvauksissa, jotka alkoivat helmikuussa 2022. Saman kuukauden aikana Callie Brandin paljastettiin myös näyttelevän elokuvassa. Kuvaukset saatiin päätökseen 6. toukokuuta 2022.

### Jälkituotanto
Kesäkuun 2022 alussa Daniela Melchiorin, joka oli näytellyt *The Suicide Squad: Suicide Missionissa* Cleo Cazoa / Rotanpyytäjää, paljastettiin näyttelevän elokuvassa. Debickin vahvistettiin myös palaavan Ayeshan rooliin, kun taas Maria Bakalova ja Nico Santos valittiin tuntemattomiin rooleihin. Heinäkuussa Iwujin paljastettiin näyttelevän Suurta Kehittäjää ja Bakalovan paljastettiin ääninäyttelevän Avaruuskoira Cosmoa, näyttelijäkoiran nimeltä Fred näyteltyä Cosmoa kahdessa ensimmäisessä *Guardians*-elokuvassa. Seuraavan kuukauden aikana paljastettiin, että Michael Rosenbaum palaa *Vol. 2*:sta näyttelemään Martinex N’Tagaa.

Stephane Ceretti palasi visuaalisten efektien päävalvojaksi, ja visuaalisten efektien toteuttamisesta vastasivat Framestore, Wētā FX, Sony Pictures Imageworks, Industrial Light & Magic, Rodeo FX, Rise FX, Crafty Apes, BUF, Lola VFX, Perception ja Compuhire. Fred Raskin palasi kahdesta edellisestä elokuvasta leikkaajaksi, *Holiday Specialin* parissa aiemmin työskennelleen Greg D'Aurian toimiessa elokuvan toisena leikkaajana.

## Musiikki
Huhtikuussa 2017 Gunn ajatteli, että elokuvan musiikki olisi ”hieman erilaista” kuin kahden ensimmäisen elokuvan soundtrackeillä, *Awesome Mix Vol. 1*:lla ja *Vol. 2*:lla. Seuraavan kuukauden aikana hän lisäsi, että oli ”jo hätäilemässä soundtrackin suhteen” ja että ”asiat olivat jo hiukan aukeamassa soundtrackin kohdalla... joten minun on tehtävä joitain melko konkreettisia päätöksiä ei-liian-kaukaisessa tulevaisuudessa,” vihjaten, että hänellä oli idea joidenkin laulujen lisäämisestä. Heinäkuun 2017 alussa Gunn oli rajannut vaihtoehdot 181 lauluun, mutta huomautti, että lista voisi vielä pidentyä. Seuraavan kuukauden aikana kaikki elokuvan laulut olivat valittu. Laulut eivät ole moderneja, vaikka ne toistuvat Zunen kautta, jonka Quill sai *Vol. 2*:n lopussa, vaikka Gunn lisäsi, ettei elokuvan soundtrack rajoittuisi pelkästään 1970-luvun popmusiikkiin niin kuin kaksi ensimmäistä elokuvaa, vaan että se sisältäisi musiikkia useilta eri vuosikymmeniltä. Gunn ei kuitenkaan voinut käyttää The Lords of the New Churchin laulua ”Russian Roulette” *Vol. 3*:ssa lauluun liittyvän omistusoikeuskiistan vuoksi. Elokuvan alussa soi akustinen versio Radioheadin laulusta ”Creep”, joka toi alkuun ”hyvin erilaisen sävyn kuin kahden ensimmäisen elokuvan alkuihin”. Elokuvan lopussa puolestaan soi Florence and the Machinen laulu ”Dog Days Are Over”, Gunnin ollessa yhtyeen alblumin *[[Lungs]]* fani. Hän oli ajatellut laulua trilogian lopetusmusiikiksi jo siitä alkaen, kun oli aloittanut *Vol. 2*:n käsikirjoittamisen.

*Awesome Mix Vol. 3*:ssa kuultavien laulujen lista julkaistiin huhtikuussa 2023, ja kokoelma julkaistiin Spotifyssa ja Apple Musicissa 3. huhtikuuta osana suurempaa *Guardians of the Galaxy: The Official Mixtape* -soittolistaa, joka sisälsi myös soundtrackejä ja sävellyksiä kahdesta ensimmäisestä elokuvasta. Hollywood Records julkaisi *Awesome Mix Vol. 3*:n CD:nä ja digitaalisesti 3. toukokuuta 2023, vinyylilevynä 5. toukokuuta, sekä kasettina 7. toukokuuta.

Lokakuussa 2021 Gunn paljasti, että John Murphy säveltää elokuvan musiikin, aloitettuaan nauhoittamisen jo kuvausten aikana. Murphy korvaa Tyler Batesin, joka sävelsi kahden ensimmäisen elokuvan musiikit. Murphy sävelsi aiemmin myös *The Suicide Squadin* musiikin, Batesin erottua säveltäjän työstä kesken sen tuotannon. Murphyn alkuperäiset sävellykset elokuvaan julkaistiin digitaalisesti 3. toukokuuta 2023.

## Julkaisu
*Guardians of the Galaxy Vol. 3* sai ensiesityksensä Pariisin Disneylandissä 22. huhtikuuta 2023. Teatteriensi-iltansa elokuva sai Suomessa 3. toukokuuta 2023 ja Yhdysvalloissa 5. toukokuuta 2023. Elokuvan alkuperäiseksi ensi-illaksi oli ennen sitä suunniteltu 1. toukokuuta 2020, ennen kuin Disney poisti kyseisen päivämäärän julkaisuaikataulustaan.

## Tulevaisuus
Syyskuussa 2017 Gunn totesi tuntevansa, että olisi ”hyvin epätodennäköistä, että palaisin ikinä toteuttamaan yhtään uutta *Guardians*-elokuvaa,” mutta huomautti, että työstäisi yhä Marvel Studiosin kanssa muita projekteja, joissa Vartijat ja joitain muita kosmisia hahmoja esiintyisi. Gunn vahvisti syyskuussa 2019, että *Vol. 3* olisi hänen viimeinen *Guardians*-elokuvansa.

## Huomioita

## Lähteet

## Aiheesta muualla
* 
*Elokuvan traileri YouTubessa